Selg flere motiver – med den nye prismodellen for markedsplassen

Fra 2. mars innfører vi en ny prismodell for markedsplassen. Da mottar du et fast og solid honorar for hvert solgte motiv. Slik kan du i fremtiden selge flere motiver.

Med innføringen av den nye honorarmodellen blir det en enhetlig motivpris for hver produkttype. I Norge mottar du f.eks. et fast honorar på 70,00 kr for hver solgte premium-hettegenser og 30,00 kr for en standard T-skjorte. Også for de andre produkttypene har vi beregnet den optimale motivprisen basert på en detaljert markedsanalyse for hvert domene.

Hva er nytt?

For salg av motiver gjelder følgende fra 2. mars 2020:

På markedsplassen er det en fast motivpris for hver produkttype og for hvert domene. Motivprisene for alle markedsplassprodukter finner du i denne oversikten.

I området for egendesign, der markedsplassmotivene dine også er tilgjengelige, mottar du et fast honorar på 30,00 kr per solgte motiv. Honoraret ditt er altså uavhengig av produktet, men kan variere fra salgsland til salgsland.

Dermed blir prisene mer oversiktlige og enklere å sammenlikne. For kundene blir det i fremtiden enklere å orientere seg i prisene for de mange forskjellige produkttypene. En standard T-skjorte vil alltid være rimeligere enn en premium-T-skjorte i svært høy kvalitet. Markedsplassen blir mer oversiktlig, og kundene våre bruker mindre tid på å finne frem til passende produkter for motivene dine. Det styrker tilliten til markedsplassen og vil på lengre sikt gi mer fornøyde kunder som handler mer og kommer igjen. Du har altså gode utsikter til å øke salget takket være de optimerte prisene.

Dette er dine fordeler

Med den nye honorarmodellen vil du altså selge mer. Og alt du trenger å gjøre er å være kreativ og laste opp motivene dine. Resten ordner vi:

Med våre optimerte motivpriser for over 150 produkttyper stiller du sterkt i 18 land

Med de omfattende markedsføringstiltakene våre drar du nytte av våre mange besøkende på markedsplassene

Med mange nye produkter når vi nye kundegrupper for deg og motivene dine

Nye produkter – nye målgrupper

Med den nye honorarmodellen kan vi endelig innføre nye produkttyper som ikke var mulig med den gamle motivprismodellen. I den gamle modellen bestemte du en fast pris for hvert motiv uavhengig av produkttypen. Det førte til at rimeligere produkter som kopper, buttons osv. ble for dyre i salg. Med den nye honorarmodellen unngår vi dette.

Her er et eksempel: Fordi pandamotivet ditt er så fint, setter du motivprisen til 9 €. Et eneste klistremerke med dette motivet ville da koste over 10 € inkl. frakt. Uansett hvor fin pandaen er, vil kundene da heller lete etter pandaklistremerker andre steder – og du risikerer å gå glipp av en hel handlevogn. Samtidig som de nye motivprisene innføres, utvider vi sortimentet med nye og rimelige produkter. Slik kan vi nå ut til nye kundegrupper, og du selger kanskje ikke bare pandaklistremerket, men en passende kopp i tillegg.

En annen fordel ved den nye honorarmodellen er psykologisk prissetting. Ved å legge prisene under bestemte grenser, kan vi nå de prisbevisste kundene. Tilbud som dette vil vi markedsføre kraftig, og dermed øke trafikken på markedsplassene våre i salgslandene. Det styrker dine sjanser for salg. Motivpriser og salgspriser kan variere i de ulike salgslandene på grunn av forskjellig kjøpekraft.

Hva skjer med rabattkampanjene?

Vi vil gjennomføre regelmessige rabattkampanjer for å lokke kundene til markedsplassen – med markedsføring på søkemotorer og rabatter som deles ut på sosiale medier. Et helt team tar seg av markedsføringen av motivene dine og sørger for at det klinger i kassa.

Rabatten «Fri frakt» betales komplett av Spreadshirt. De påvirker ikke honoraret ditt. Kostnadene for andre rabattkampanjer vil du i fremtiden også bidra til: Hvis en kunde innløser en rabattkode, trekkes denne av både din og Spreadshirts inntekter.

Et eksempel: Ved 15 prosent rabatt reduseres ditt honorar med 15 %. Også Spreadshirt får 15 % lavere inntekter. Ved en kunderabatt med et fast beløp omregnes din andel etter størrelsen på handlevognen. La oss ta en 5 € rabatt som eksempel. Ved en vareverdi på 50 € reduseres honoraret ditt med 10 % (5 € / 50 €). Ved en vareverdi på 100 € reduseres honoraret ditt med bare 5 prosent (5 € / 100 €). Spreadshirts inntekter reduseres selvsagt like mye.

Hva endrer seg for eksterne markedsplasser?

Eksterne markedsplasser som Amazon og eBay er andre salgskanaler som kommer i tillegg til Spreadshirts markedsplass og området for egendesign. Vi tar hånd om utvelging, publisering, optimalisering og markedsføring av motivene dine. Ettersom vi må kalkulere inn ekstra markedsføringskostnader og gebyrer, har vi satt motivprisene for eksterne markedsplasser 15 % lavere enn for Spreadshirts markedsplass. En detaljert oversikt over motivprisene finner du her.

Hva skjer nå?

Når den nye honorarmodellen innføres, endres også våre forretningsvilkår. De nye forretningsvilkårene har vi allerede sendt deg på e-post. For å akseptere endringene må du ikke foreta deg noe. Hvis du har spørsmål om den nye honorarmodellen, bør du først ta en titt på våre ofte stilte spørsmål og på bloggen. Dessuten kan du finne rask hjelp på forumet.

Hvis du ikke vil akseptere endringene i forretningsvilkårene, skriver du til opposition@spreadshirt.net. OBS: Hvis du avslår forretningsvilkårene, blir hele kundekontoen avviklet. Gjenværende tilgodehavende blir utbetalt i den påfølgende måneden til den bankkontoen eller PayPal-kontoen som er lagt inn hos oss.

Fikk du ikke svar på det du lurte på? Ta kontakt med vårt hyggelige serviceteam . Vi hjelper deg gjerne.