Sælg endnu flere designs – se den nye prismodel for markedspladsen

Fra den 2. marts indfører vi en ny prismodel for markedspladsen. Fra den dag modtager du en fastlagt og fair provision for hvert eneste solgte design. Sådan kommer du i fremtiden til at sælge endnu flere designs.

Med den nye afregningsmodel indføres en enhedsdesignpris for hver produkttype. For eksempel modtager du i Danmark en fast salgsprovision på 60,00 kr for hver solgt premium hoodie eller 25,00 kr for en standard-T-shirt. Sådan har vi for hver eneste produkttype på basis af detaljerede markedsanalyser for hvert domæne udregnet den optimale designpris.

Hvad er det nye?

Fra den 2. marts 2020 gælder det for salget af designs:

På markedspladsen er der én fast designpris per domæne for hver produkttype. I denne oversigt finder du designpriserne for alle markedspladsprodukterne.

I design-selv-området, hvor dine markedspladsdesigns også er tilgængelige, modtager du en fast salgsprovision på 25,00 kr per solgt design. Din salgsprovision er altså uafhængig af produktet, men kan variere, afhængigt af hvilket land du sælger i.

På den måde bliver vores priser mere gennemskuelige og sammenlignelige. For kunderne vil det i fremtiden – ved hjælp af prissætningen – være lettere at finde rundt i vores mange produkttyper. Standard T-shirten vil altid være billigere end premium T-shirten. Markedspladsen bliver langt mere overskuelig, og vores kunder skal bruge mindre tid på at søge efter det produkt, der passer til dine designs. Dette styrker markedspladsens troværdighed og giver på sigt mere tilfredse kunder, som køber mere og som vender tilbage. Du kan altså takket være de optimerede priser se frem til et øget salg.

Her er dine fordele

Med den nye afregningsmodel kommer du altså til at sælge mere. Det eneste, det kræver af dig er, at du er kreativ og uploader dine designs. Resten ordner vi for dig:

med vores optimerede designpriser på mere end 150 produkttyper er du i 18 lande klædt perfekt på i konkurrenceøjemed

med vores omfangsrige markedsføringstiltag profiterer du af de mange besøgende på vores markedspladser

med masser af nye produkter kommer vi sammen med dig og dine designs ud til nye kundegrupper

Nye produkter – nye målgrupper

Med den nye afregningsmodel kan vi langt om længe introducere nye produkttyper, hvilket ikke var muligt med den gamle designprismodel. Med den gamle model fastsatte du en pris for hvert enkelt design uafhængigt af produkttypen. For billigere produkter som f.eks. buttons, krus osv. betød det sommetider alt for høje salgspriser. Det undgår vi med den nye afregningsmodel.

Et eksempel: Dit pandadesign er så flot, at du sætter designprisen til 9 €. En enkelt sticker med dette design ville – inkl. forsendelse – dermed koste over 10 €. Uanset hvor sød din panda er, vil kunden til den pris jo nok se sig om andre steder efter en pandasticker – og du vil sandsynligvis miste en hel indkøbskurv. Samtidig med de nye designpriser udvider vi vores sortiment med nye prisbillige produkter. På den måde får vi fat på nye kundegrupper, og du får måske ikke bare solgt dine pandastickers, men ogsåkruset, som passer til.

En yderligere fordel ved den nye afregningsmodel er det psykologiske aspekt af prissætningen. Når vi går under bestemte prisniveauer, når vi ud til særligt prisfølsomme kunder. Tilbud som dette vil vi markedsføre offensivt og på den måde øge trafikken på vores markedspladser i de forskellige lande. På den måde stiger dine salgschancer. Designpriser og salgspriser kan variere på grund af købekraften i de forskellige lande.

Hvordan foregår rabatkampagnerne?

Vi udvikler regelmæssigt rabatkampagner for at hente kunder med købelyst til markedspladsen – for eksempel med markedsføring på søgemaskinerne eller med rabatkuponer på de sociale medier. Et helt team tager sig af markedsføringen af dine designs og sikrer dermed, at pengene triller ind hos dig.

Rabatten “fri fragt” betales helt og fuldt af Spreadshirt. Den har ingen indflydelse på din salgsprovision. Fremover vil du skulle dele udgifterne til alle andre rabatkampagner. Hvis en kunde indløser en rabatkupon, trækkes denne forholdsmæssigt fra din og Spreadshirts provision.

Et eksempel: Ved en 15 % kampagne reduceres din salgsprovision med 15 %. Spreadshirt giver samtidig afkald på 15 % af indtægterne. Ved en fast kunderabat omregnes din andel af indkøbskurvens værdi procentuelt. Vi bruger en 5 € ratkupon som eksempel: Ved en værdi på 50 € reduceres din salgsprovision med 10 % ( 5 € / 50 €). Ved en værdi på 100 € reduceres din salgsprovision kun med 5 % ( 5 € / 100 €). Spreadshirts indtægter reduceres naturligvis tilsvarende.

Hvilke ændringer kommer der på de eksterne markedspladser?

De eksterne markedspladser som Amazon eller eBay er salgskanaler på linje med Spreadshirts markedsplads og design-selv-området. Vi tager os af udvalg, offentliggørelse, optimering og markedsføring af dine designs. Da vi her skal indkalkulere markedsføringsudgifter og gebyrer, har vi sat designpriserne for de eksterne markedspladserne 15 % lavere end på Spreadshirt-markedspladserne. Se flere detaljer om dine designpriser her.

Hvad er det næste der sker?

Med den nye afregningsmodel ændrer vores almindelige forretningsbetingelser sig tilsvarende. Vi har sendt dig en mail med de nye almindelige forretningsbetingelser. Accepterer du ændringerne, skal du ikke foretage dig yderligere. Hvis du har yderligere spørgsmål til vores nye afregningsmodel, så læs først FAQ, eller tjek vores blog. Du kan også finde hurtig førstehjælp i vores forum.

Hvis du ønsker at gøre indsigelser imod ændringerne i vores almindelige forretningsbetingelser, så kontakt venligst opposition@spreadshirt.net. Bemærk venligst: Ved indsigelser lukkes hele din konto. Udestående beløb udbetaler vi til dig den påfølgende måned på den konto- eller PayPal-forbindelse, som du har oplyst.

Fik du ikke svar på dine spørgsmål? Så tøv ikke med at kontakte vores venlige serviceteam . Vi står klar til at hjælpe dig.